Chhattisgarh Election Result 2019 Updates: छत्तीसगढ़ में भी खिला 'कमल', बीजेपी 9 सीटों पर आगे  
विधानसभा चुनाव में कांग्रेस से किया था शानदार प्रदर्शन
छत्तीसगढ़ की 68 सीटों में कांग्रेस ने हासिल की थी जीत
बीजेपी को मिल पाई थीं केवल 15 सीट पर जीत
Chhattisgarh Elections Result 2019: नक्सल प्रभावित छत्तीसगढ़ की 11 सीटों से मिल रहे रुझान के अनुसार बीजेपी 9 सीटों और सत्ताधारी कांग्रेस दो सीटों पर आगे है. निर्वाचन आयोग के अनुसार छत्तीसगढ़ (Chhattisgarh Elections Result 2019) की सरगुजा लोकसभा सीट में भाजपा की रेणुका सिंह कांग्रेस के खेलसाय सिंह से 152099 वोटों से आगे हैं,  वहीं दुर्ग लोकसभा सीट में भाजपा के विजय बघेल कांग्रेस की प्रतिमा चंद्राकर से 357315 वोटों से आगे हैं. दुर्ग मुख्यमंत्री भूपेश बघेल का गृह जिला है तथा वर्ष 2014 में कांग्रेस ने इस एकमात्र सीट से जीत हासिल की थी. राज्य के गृहमंत्री ताम्रध्वज साहू यहां से सांसद हैं. रायगढ़ लोकसभा सीट से भाजपा की गोमती साय कांग्रेस के लालजीत सिंह राठिया से 65934 वोटों से तथा राजनांदगांव लोकसभा सीट से भाजपा के संतोष पांडेय कांग्रेस के भोलाराम साहू से 106296 वोटों से आगे है
 राजनांदगांव से पूर्व मुख्यमंत्री रमन सिंह के पुत्र अभिषेक सांसद हैं, बीजेपी ने इस बार अभिषेक को टिकट नहीं दिया था. जांजगीर चांपा सीट से भाजपा के गुहाराम अजगले कांग्रेस के रवि परसराम भारद्वाज से 82326 मतों से आगे चल रहे हैं. रायपुर सीट पर भी बीजेपी आगे हैं, इस पार्टी के सुनील सोनी कांग्रेस के प्रमोद दुबे से 316900 मतों से आगे चल रहे हैं. कांकेर लोकसभा सीट से बीजेपी के मोहन मंडावी कांग्रेस के बीरेश ठाकुर से 4967 मतों से आगे हैं. बिलासपुर लोकसभा सीट से भाजपा के अरुण साव को कांग्रेस के अटल श्रीवास्तव के खिलाफ 128529 मतों की बढ़त हासिल है. महासमुंद लोकसभा सीट में बीजेपी के चुन्नीलाल साहू कांग्रेस के धनेंद्र साहू से 84553 मतों से आगे हैं.
कांग्रेस की बात करें तो यह पार्टी बस्तर और कोरबा लोकसभा सीट में आगे है. बस्तर लोकसभा सीट से कांग्रेस के दीपक बैज भाजपा के बैदूराम कश्यप से 39812 वोटों से आगे हैं. बस्तर लोकसभा सीट पर भाजपा के दिनेश कश्यप निवर्तमान सांसद हैं. भाजपा ने दिनेश कश्यप को इस बार टिकट नहीं दिया. कोरबा लोकसभा सीट से कांग्रेस की ज्योत्सना महंत भाजपा के ज्योतिनंद दुबे से 8217 मतों से आगे हैं. ज्योत्सना महंत विधानसभा अध्यक्ष चरणदास महंत की पत्नी हैं. आम चुनाव में पार्टी के नौ सीटों पर आगे होने से भाजपा उत्साहित है. पार्टी के राष्ट्रीय उपाध्यक्ष और पूर्व मुख्यमंत्री रमन सिंह ने कहा है कि यह नरेंद्र मोदी को फिर से प्रधानमंत्री बनाने के लिए चुनाव था. देश की जनता ने उन पर एक बार फिर भरोसा जताया है.
 विधानसभा चुनाव (chhattisgarh assembly election 2018) बीजेपी के लिए बेहद निराशा से भरे रहे और बीजेपी केवल 15 सीटें जीत पाई थी. बीजेपी के शासनकाल के दौरान रमन सिंह सरकार के ज्‍यादातर मंत्रियों को हार का सामना करना पड़ा था. विधानसभा चुनाव के नतीजों से सबक लेते हुए बीजेपी ने लोकसभा के लिए अपने सभी प्रत्‍याशियों को बदल दिया था. राज्‍य में बीजेपी ने पिछले लोकसभा चुनाव में 10 सीटें जीती थीं जबक‍ि कांग्रेस के हिस्‍से में केवल एक सीट आई थी.
Chhattisgarh Election Result 2019 Live Updates:
-छत्तीसगढ़ की बिलासपुर सीट पर बीजेपी के अरुण साव, जांजगीर चंपा से इसी पार्टी के गुहाराम अजगले और कांकेर से मोहन मांडवी बढ़त पर हैं.
-रायपुर से बीजेपी के सुनील सोनी और राजनांदगांव से बीजेपी के ही संतोष पांडे बढ़त बनाए हुए हैं.
-कोरबा से कांग्रेस की ज्योत्सना चरणदास महंत आगे चल रही हैं.
-दुर्ग से बीजेपी के विजय बघेल आगे हैं जबकि महासमुंद से कांग्रेस के धनेंद्र साहू इस समय बढ़त बनाए हुए हैं.
-सरगुजा से बीजेपी की रेणुका सिंह ने बढ़त बना रखी है. रायगढ़ से इसी पार्टी की गोमती साईं बढ़त बनाए हुए हैं.
-राज्‍य की लोकसभा सीटों के लिए वोटों की गिनती शुरू हो गई है. शुरुआत में पोस्‍टल वोट गिने जा रहे हैं .
-छत्‍तीसगढ़ में बीजेपी ने विधानसभा चुनाव के निराशाजनक प्रदर्शन से सबक लिया और नए प्रत्‍याशी उतारे थे. एंटी इनकंबेसी से निपटने के लिए बीजेपी ने यह कदम उठाया था.
Andhra Pradesh Election Results 2019 ।Arunachal Pradesh Election Results 2019 ।Assam Election Results 2019 ।Bihar Election Results 2019 ।Chhattisgarh Election Results 2019 ।Goa Election Results 2019।Gujarat Election Results 2019।Haryana Election Results 2019।Himachal Pradesh Election Results 2019।Jammu & Kashmir Election Results 2019।Jharkhand Election Results 2019 ।Karnataka Election Results 2019 ।Kerala Election Results 2019 ।Madhya Pradesh Election Results 2019 ।Maharashtra Election Results 2019 ।Manipur Election Results 2019 । Meghalaya Election Results 2019।Mizoram Election Results 2019।Nagaland Election Results 2019।Odisha Election Results 2019।Punjab Election Results 2019।Rajasthan Election Results 2019 ।Sikkim Election Results 2019।Tamil Nadu Election Results 2019 ।Telangana Election Results 2019 ।Tripura Election Results 2019 ।Uttarakhand Election Results 2019 ।Uttar Pradesh Election Results 2019 ।West Bengal Election Results 2019 ।Andaman and Nicobar Islands Election Results 2019।Chandigarh Election Results 2019।Dadra and Nagar Haveli Election Results 2019।Daman & Diu Election Results 2019।Delhi Election Results 2019।Lakshadweep Election Results 2019।   Puducherry Election Results 2019
अपने लोकसभा क्षेत्र काElection Results 2019 यहां देखें